Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: 1. melléklet a 2/2011. (IX. 26.) NMHH rendelethez
Paragraph Index: 401

2. RÖVID KÓDOK A rövid kódok használatát – az alábbi kivételekkel – a hatóság egyedi azonosító kijelöléssel engedélyezi. A rövid kódokra lekötés nem alkalmazható. A nemzetközi elõtétet (00) és belföldi elõtétet (06) nem kell kijelölni. A mentõk (104), tûzoltóság (105), rendõrség (107), valamint az egységes európai segélyhívó szám (112) használata a külön jogszabályban erre kötelezett szolgáltatók részére kijelölés nélkül kötelezõ. 2.1. Kiegészítõ szolgáltatás elõtétek A hívószámkijelzést hívásonként engedélyezõ (130) és hívásonként letiltó (131) elõtét azon szolgáltató számára jelölhetõk ki, amelyet helyhez kötött telefonszolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. 2.2. Közvetítõ választó elõtétek A 15cd formátumú közvetítõ választó elõtét azon szolgáltató számára jelölhetõ ki, amelyet helyhez kötött telefonvagy mobil rádiótelefon-szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. Egy szolgáltató legfeljebb kettõ közvetítõ választó elõtét használatára jogosult. A kijelölési engedély jogosultja a közvetítõ választó elõtét használatára számhasználót feljogosíthat, e tényt – a feljogosított számhasználó 6. § (2) bekezdés a) pontja szerinti adataival együtt – köteles bejelenteni a hatóságnak. A számhasználati díjat minden feljogosított számhasználónak is meg kell fizetni. 2.3. Harmonizált közérdekû szolgáltatások harmonizált számai A 116 kezdõszámú, harmonizált közérdekû szolgáltatások harmonizált számai használatának és kijelölésének feltételeit a hatóság a 3. § (3) bekezdése szerint teszi közzé. 2.4. Országosan elérhetõ telefon tudakozó számok A 118de formátumú országosan elérhetõ telefon tudakozó szám azon szolgáltató számára jelölhetõ ki, amelyet helyhez kötött telefon- vagy mobil rádiótelefon-szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. A kijelölési kérelemhez csatolni kell a tudakozó szolgáltatás részletes leírását, amely kiterjed a tudakozó által kezelt elõfizetõi adatok körére. A kijelölési engedély jogosultja a szolgáltatás nyújtásához a szám használatára számhasználót feljogosíthat. 2.5. Elektronikus hírközlési szolgáltatók ügyfélszolgálati számai A 12cd formátumú ügyfélszolgálati szám olyan szolgáltató számára jelölhetõ ki, amelyet a hatóság elektronikus hírközlési szolgáltatás nyújtására jegyzett be az elektronikus hírközlési szolgáltatókról vezetett nyilvántartásába. Egy szolgáltató legfeljebb egy ügyfélszolgálati szám kijelölésére jogosult. Ügyfélszolgálati számmal rendelkezõ szolgáltatók egyesülése esetén a jogutód szolgáltató – a jogelõd szolgáltatók által korábban használt 12cd formátumú ügyfélszolgálati számok közül – egy általa meghatározott ügyfélszolgálati szám használatára jogosult, a fennmaradó ügyfélszolgálati számot a hatóság visszavonja. Az ügyfélszolgálati számot a kijelölési engedély jogosultja másnak használatra nem adhatja át. 2.6. Adománygyûjtõ számok A 135d és 136de formátumú számokon adománygyûjtésre illetve az adománygyûjtés közvetítésére a hatóság honlapján közzétett, az adott adománygyûjtõ számhoz rendelt szervezet jogosult. A közzétett adománygyûjtõ szám minden olyan elektronikus hírközlési szolgáltató részére kijelölhetõ, amely rendelkezik a számhoz tartozó szervezet írásbeli meghatalmazásával, gondoskodik a hívószámok elérhetõségérõl, és amelyet a hatóság helyhez kötött telefonszolgáltatás, vagy mobil rádiótelefon-szolgáltatás, vagy nomadikus beszédcélú szolgáltatás nyújtására az elektronikus hírközlési szolgáltatókról vezetett nyilvántartásába bejegyzett. 2.7. Különös díjazású országos számok A 14cd(e) formátumú, díjmentes vagy kedvezményes díjazású országos szám azon szolgáltató számára jelölhetõ ki, amelyet helyhez kötött telefonszolgáltatás, vagy mobil rádiótelefon-szolgáltatás, vagy nomadikus beszédcélú szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. A kijelölési engedély jogosultja a szolgáltatás nyújtására számhasználót feljogosíthat. 2.8. Elektronikus hírközlési szolgáltató hálózatához rendelt számok A 17c(d)(e) formátumú, elektronikus hírközlési szolgáltató hálózatához rendelt szám olyan szolgáltató számára jelölhetõ ki, amelyet helyhez kötött telefonszolgáltatás, vagy mobil rádiótelefon-szolgáltatás, vagy nomadikus beszédcélú szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett. A kijelölési engedély jogosultja a szám használatára számhasználót feljogosíthat. 2.9. Közérdekû tájékoztató és támogató szolgáltatások számai A 18c(d) formátumú közérdekû tájékoztató és támogató szám olyan szolgáltató számára jelölhetõ ki, amely a számhoz tartozó szolgáltatás elérését biztosítja, és amelyet a hatóság helyhez kötött telefonszolgáltatás, vagy mobil rádiótelefon-szolgáltatás, vagy nomadikus beszédcélú szolgáltatás nyújtására az elektronikus hírközlési szolgáltatókról vezetett nyilvántartásába bejegyzett. 2.10. Telefonos kezelõi szolgáltatások számai A 19c formátumú telefonos kezelõi szolgáltatás szám olyan szolgáltató számára jelölhetõ ki, amelyet helyhez kötött telefonszolgáltatás vagy mobil rádiótelefon-szolgáltatás vagy nomadikus beszédcélú szolgáltatás nyújtására a hatóság az elektronikus hírközlési szolgáltatókról vezetett nyilvántartásába bejegyzett.

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes